**EGYENÁRAM**

ÓRAI FELADATOK

**18.1.** Zseblámpaizzó ellenállása 12 Ω. Milyen erős áram megy át rajta 4,5 V feszültség hatására?

**19.29.** Az elektrosztatikában azt tanultuk, hogy a fém ekvipotenciális felület (a fém pontjai között a feszültség zérus). Az elektromos árammal átjárt vezető pontjai között a feszültség nem zérus. Nincs-e itt ellentmondás?

**19.32.** Két villanyoszlop között kifeszített vezetéken áram folyik. A vezetékre madár száll rá. Mi történik a madárral?

**18.20.** Mekkorára kell választanunk a rézhuzal keresztmetszetét, hogy a feszültség
1 km hosszú huzalon, 1 A áramerősség esetén se legyen nagyobb, mint 10 V?

A réz fajlagos ellenállása *ρ* = 0,018 Ω⋅mm2/m.

 → HF **18.7.**

**18.22.** Sorba kapcsolt 300 Ω és 200 Ω ellenállású fogyasztókra 200 V feszültséget kapcsolunk. Mennyi a feszültség az egyes ellenállásokon?

|  |  |
| --- | --- |
| **18.4.** Mekkora áramerősséget jelez a műszer az ábra szerinti kapcsolásban? A műszer belső ellenállása elhanyagolható. | **18_4.jpg** |

 → HF **18.8., 18.43.**

|  |  |
| --- | --- |
|  | **18.48.** Meg akarjuk határozni, hogy egy 3 V-ra kapcsolt ellenállás hány ampert vesz fel. Az ábra szerinti kapcsolásban a 10 Ω ellenállású áramerősség-mérővel és a 800 Ω ellenállású feszültségmérővel 0,117 A áramerősséget és 1,83 V feszültséget mérünk. Mennyi volna az áramerősség, ha műszerek nélkül kapcsolnánk az ellenállást a feszültségforrásra? |
| **18.50.** Az ábra szerinti kapcsolásban ellenállást mérünk. A 10 Ω ellenállású áramerősség-mérő és a 800 Ω ellenállású feszültségmérő 0,18 A áramerősséget, illetve 3 V feszültséget mutat. Mekkora az ismeretlen ellenállás? |  |

 → HF **18.47., 18.49.**

**18.9.** Két ellenállás közül az egyik 40 000 Ω-os és 4 W névleges teljesítményű, a másik 10 000 Ω- os és ugyancsak 4 W-os. Mekkora feszültséget kapcsolhatunk a rendszer sarkaira, ha a két ellenállást sorba kötjük?

**18.39.** Mikor kapunk több fényt: ha két azonos izzólámpát ugyanarra a feszültségre sorosan vagy párhuzamosan kapcsolunk?

 → HF **18.6., 18.10.**

|  |  |
| --- | --- |
| **19.16.** Mekkora az áramerősség az ábra szerint összekapcsolt áramkörben?*R*1 = 20 Ω, *R*2 = 40 Ω, *R*3 = 10 Ω, *U*e1 = *U*e2 = 10 V, *U*e3 = 6 V, *U*e4 = 20 V, *R*b1 = 0,2 Ω, *R*b2 = *R*b3 = 0,1 Ω, *R*b4 = 0,01 Ω. | **19_16.jpg** |

 → HF **19.43**

OTTHONI GYAKORLÓ FELADATOK

**18.7.** Mekkora az ellenállása a 2,4 mm átmérőjű, 30 m hosszú vörösréz huzalnak?
A vörösréz fajlagos ellenállása 0,017 Ω·mm2/m.

**18.8.**  Feszültségforrásra sorosan kötött ellenállások közül az egyik ellenállást megváltoztatjuk. Változnak-e a részfeszültségek?

**18.43.** Két ismeretlen nagyságú ellenállást sorosan kötünk, majd ezt a rendszert 120 V feszültségre kapcsoljuk. Az áramerősség 3 A. Ha párhuzamosan kötve kapcsoljuk az ellenállásokat 120 V-ra, akkor az áramerősség 16 A. Mekkorák az egyes ellenállások?

|  |  |
| --- | --- |
| **18_47.jpg** | **18.47.** *R* = 40 Ω nagyságú ellenállást *U* = 3 V-os feszültségforrásra kapcsolunk, és üzemi adatait a rajz szerinti kapcsolásban 10 Ω ellenállású áramerősség-mérővel és 800 Ω ellenállású feszültségmérővel mérjük. Mennyit mutatnak a műszerek? |
| **18.49.** Az *R* = 40 Ω-os ellenállást *U* = 3 V feszültségre kapcsolunk, és üzemi adatait az ábra szerinti kapcsolásban 10 Ω ellenállású árammérővel és 800 Ω ellenállású feszültségmérővel mérjük. Mennyit mutatnak a műszerek? |  |

**18.6.** A 100 W-os vagy a 60 W-os izzólámpa ellenállása nagyobb, ha ugyanakkora feszültségre készültek?

|  |  |
| --- | --- |
| **18.10.** Az ábrán látható kapcsolásban az egyik ellenállás 10000 Ω és 4 W-ra terhelhető, a másik 3000 Ω és névleges teljesítménye 7,5 W. Mekkora áram folyhat át a rendszeren? |  |

**19.43.** Egy autóakkumulátort töltés céljából 13 V elektromotoros erejű és 0,09 Ω belső ellenállású töltőre kapcsolunk. (A töltéshez az azonos pólusokat kell összekapcsolni.) Az akkumulátor belső ellenállása 0,01 Ω, elektromotoros ereje 12 V.

**a)** Mekkora a töltőáram?

**b)** Mennyi a töltő által leadott teljesítmény?

**c)** Mennyi az akkumulátor és a töltő melegítésére fordítódó teljesítmény?

**d)** Mennyi az akkumulátor töltésére fordítódó teljesítmény?